open-index/open-wikipedia-markdown huggingface dataset:
אקורד מוקטן

**אקורד מוקטן** הוא אקורד משולש המורכב מתו הבסיס של האקורד, מרווח של טרצה קטנה עד התו הבא שמרכיב את האקורד ועוד מרווח של טרצה קטנה עד התו הבא שמרכיב את האקורד.

האקורד מבוטא בכתב באמצעות תוספת dim, או עיגול קטן, או b5 לתו הבסיס של האקורד. לדוגמה, האקורד B מוקטן יכתב כ־Bdim.

בסולמות המערבים, המז'ורי והמינורי, מקובל להשתמש באקורד המוקטן (בדרגה השנייה בסולמות מינוריים והשביעית בסולמות מז'ורים) על מנת ליצור אקורד לדרגות אלו אשר לא יחרוג מהצלילים המוגדרים בסולם.

האקורדים המוקטנים עלולים לגרום לתחושה צורמת, מכיוון שהמרווח בין התו הראשון של הטרצה הקטנה הראשונה לתו האחרון של הטרצה הקטנה השנייה הוא טריטון.

ניתן לבנות אקורדים מוקטנים על כל תו, ויש רק ארבעה אקורדים מוקטנים ייחודיים מכיוון שהם סימטריים באופיים. לדוגמה Cdim7 = E♭dim7 = G♭dim7 = Adim7.

## סוגי אקורדים מוקטנים
אקורד מוקטן משולש - בנוי מ 1 - ♭3 - ♭5 (לדוגמה אקורד דו מוקטן - דו, מי במול, סול במול).

אקורד חצי מוקטן: 1 - ♭3 - ♭5 - ♭7 (לדוגמה, אקורד דו חצי מוקטן - דו, מי במול, סול במול, סי במול).

אקורד מוקטן 7 : 1 - ♭3 - ♭5 - ♭♭7 (לדוגמה, דו אקורד דו מוקטן 7 - דו, מי במול, סול במול, לה.

אקורדים מוקטנים משמשים לעיתים קרובות במוזיקה כדי ליצור מתח, מה שמוביל לרזולוציה לאקורד יציב יותר. הם נמצאים בדרך כלל בג'אז ובמוזיקה קלאסית ויכולים לשמש אקורד חולף או כדרך להוסיף מורכבות הרמונית לקומפוזיציה.

## קישורים חיצוניים
אקורדים מוקטנים באתר Izotope

קטגוריה:ערכים שבהם תבנית בריטניקה אינה מתאימה
קטגוריה:הרמוניה
קטגוריה:מונחים מוזיקליים
ז'אן דובדאן

[ממוזער|דוּבּדאן; מפת [הר הזיתים]]
ממוזער|220px|דוּבּדאן; מפת ירושלים
[ממוזער|220px|דוּבּדאן; ראש [הכרמל ומפרץ חיפה]]
**ז'אן דוּבּדאן** (**Jean Doubdan**; 1600? – 1670) היה איש דת צרפתי, שביקר בשנת 1652 במקומות הקדושים לנצרות בארץ-ישראל וכתב על מסעו.
## קורות חייו ופועלו
ז'אן דוּבּדאן היה כומר בכנסיית סן פול בסן דני שליד פריז. ב-1651 יצא ממקומו למרסיי ומנמלהּ הפליג למזרח. אחרי נחיתה ביפו יצא לירושלים ואליה הגיע ב-30 במרס 1652, לקראת הפסחא. דוּבּדאן עלה לרגל למקומות הקדושים לנצרות, בהם בית לחם, נהר הירדן, ים המלח, יריחו והקרנטל, נצרת, כפר כנא והר תבור. את דרכו בחזרה עשה בהפלגה מצידון לגנואה, ואחרי שהייה באיטליה, שקוצרה בעקבות הידיעות על מעשי הקטל בסן דני במהלך אירועי הפרונד, שב לעירו.

את מסעו תיאר בספרו "מסע בארץ הקודש" (Le Voyage de la Terre-Sainte), שמהדורתו הראשונה ראתה אור ב-1657. הספר מחזיק קרוב ל-800 עמודים, ששלושה-רבעים מהם מוקדשים לארץ ישראל, והם כוללים איורים ומפות וכן מפתח נושאים. הספר זכה עד מהרה בהדפסות חוזרות.

דוּבּדאן הביא בספרו מפה של ירושלים, שכותרתה "מפת העיר ירושלים החדשה" (Plan de la ville de Ierusalem moderne). למרות הצהרתו בשער הספר לפיה יציג את "מצבה של העיר ירושלים העתיקה והחדשה כאחת", לא תיאר את ירושלים בזמנו על כלל מרכיביה. לדבריו, הביא "תיאור אמיתי של המקומות החשובים ביותר שישוע קידש בנוכחותו", כלומר, דוּבּדאן מיפה את המקומות הקדושים לנצרות בתוך העיר בת זמנו. על מפת ירושלים זו נאמר שהיא "משקפת שלב בהתפתחות המפה המדעית של ירושלים שבו שרר מתח בין התיאור המדעי, הנקי מציורי דמויות, פרטי נוף ומבנים, לבין מסורת המפות המצוירות".

בספרו של דוּבּדאן שובצו איורים שונים, שחלקם הועתקו מתוך ספרים שכתבו קודמיו, בהם ברנרדינו אמיקו.
מפות ראש הכרמל ומפרץ חיפה, בספריהם על ארץ ישראל של אולפרט דאפר (1677), יאקוב פיטרס (1690), הנרי מונדרל (1703) ואוגוסטין קאלמֶה  (1732), דומות מאוד במיתארן למפה שבספרו, ויש בכך להדגים מהלכים של העתקות איורים בספרות הנוסעים.

## קישורים חיצוניים

Jean Doubdan, *[https://archive.org/details/bub_gb_K2xBAAAAcAAJ/page/n3 Le voyage de la Terre-sainte]*, 1657 

## הערות שוליים

קטגוריה:ארץ ישראל: נוסעים נוצרים
קטגוריה:סופרי מסע צרפתים
קטגוריה:נפטרים ב-1670
אוגו לוקאטלי

**אוגו לוקאטלי** (באיטלקית: **Ugo Locatelli**; 5 בפברואר 1916 – 28 במאי 1993) היה כדורגלן איטלקי, ששיחק בעמדת המגן שמאלי. זכה עם נבחרת איטליה במונדיאל 1938.

## ביוגרפיה

לוקאטלי נולד בטוסקולאנו-מדרנו שבאיטליה. הוא היה ידוע כשחקן קטן, מהיר ובעל טכניקת משחק גבוהה. הוא התחיל את הקריירה שלו בעמדת החלוץ המרכזי, וביובנטוס עבר לשחק בעמדת הקשר אחורי.

קריירת המשחק של לוקאטלי הייתה מצליחה כשהתחיל אותה בברשה וגם שיחק בהשאלה עבור אטאלנטה, לפני שעבר לאינטר. עם אינטר הוא זכה פעמיים בליגה האיטלקית בשנים 1938 ו-1940, ופעם אחת בגביע האיטלקי ב-1939. לקראת סוף הקריירה שלו שיחק ביובנטוס עימה זכה בגביע האיטלקי של 1942.

עם נבחרת איטליה ערך את הופעת הבכורה שלו בשנת 1936 במשחקים האולימפיים שנערכו בברלין נגד ארצות הברית. בסיום זכה עימה במדליית זהב אולימפית. במונדיאל 1938 היה חלק מהנבחרת שזכתה באותו טורניר והגנה על תוארה. לוקאטלי נבחר להיות בנבחרת המצטיינת של הטורניר. לוקאטלי הוא אחד מבין ארבעת השחקנים האיטלקיים היחידים שזכו גם במדליית זהב אולימפית וגם במונדיאל, כאשר גם פייטרו ראבה, אלפרדו פוני וסרחיו ברטוני עשו זאת. במשחקים בהם שיחק עבור הנבחרת היא לעולם לא חוותה הפסד.

לוקאטלי נפטר ב-28 במאי 1993 בטורינו שבאיטליה, בגיל 77.

## תארים
;אינטר
* אליפות איטליה (2): 1937/38, 1939/40
* הגביע האיטלקי: 1938/39
;יובנטוס
* הגביע האיטלקי: 1941/42
;נבחרת איטליה
* מדליית זהב אולימפית: 1936
* מונדיאל: 1938
;אישיים
* הנבחרת המצטיינת של המונדיאל: 1938

## קישורים חיצוניים

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:קשרי כדורגל איטלקים
קטגוריה:כדורגלני ברשה
קטגוריה:כדורגלני אטאלנטה
קטגוריה:כדורגלני אינטר מילאנו
קטגוריה:כדורגלני יובנטוס
קטגוריה:כדורגלני נבחרת איטליה
קטגוריה:כדורגלני מונדיאל 1938
קטגוריה:איטלקים שנולדו ב-1916
קטגוריה:איטלקים שנפטרו ב-1993
תמי אסולין

**תמי אסולין** (נולדה ב-8 ביוני 1970) היא משוררת, אמנית ויוצרת ישראלית.

## ביוגרפיה
אסולין נולדה בתל אביב. היא חירשת מלידה. רקדה בלהקת קול ודממה, להקת מחול מודרני אשר רקדו בה רקדנים חירשים ושומעים במשותף, והייתה חברה בקבוצת התיאטרון והתנועה "עשר אצבעות", תיאטרון של אנשים חירשים בהובלת הבמאי חמד שולברג. בהצגה "בית ברנרדה אלבה" בהפקת התיאטרון, גילמה את תפקידה של אדלה.

למדה אמנות ב והוראת מחול בסמינר הקיבוצים. לימדה תיאטרון בבית הספר כי"ח והיא מלמדת את שפת הסימנים במגמה ייחודית בתיכון מקיף יהוד.

פרסמה ארבעה ספרי שירה. ספרה השלישי, "יםFa" אשר פורסם בשנת 2018 בהוצאת מעין, הוא הספר השירה הראשון בעולם שנכתב בתחביר "Fa" של שפת הסימנים הישראלית.

אסולין מופיעה במופעי פרפורמנס הכוללים שימוש בשפת הסימנים הישראלית. את המופעים מקיימת אסולין בצוותא עם יוצרים שונים, ביניהם שחקנים, זמרים, אמנים ומשוררים.

באפריל 2022 הוצג סרטה 'אייל מאוהב' במסגרת פסטיבל אפוס - סרטים בעקבות משוררים בסינמטק תל אביב 

בשנת 2022 הוציאה היוצרת יעל בירנבאום "יעל ופתק" סינגל כפול שבו הלחינה וביצעה שניים משירה של אסולין: 'באס של הלב / חיה גוף חופשי' .

### חיים אישיים

נשואה לשוקי אסולין, מורה ובמאי חירש. היא שיחקה בהצגתו "קצפת" שהוצגה בפסטיבל עכו. לזוג שני ילדים והם מתגוררים בחולון.

## ספריה
* **רוצה** ספר שירים, הוצאה עצמית, 1990 
* **עץ אלף העלים** ספר שירים, עריכה: רבקה אסא, הוצאת תמוז, 1994
* **יםFa** ספר שירים, הוצאת מעין, עורכים: רועי צ'יקי ארד, יעל בירנבאום, גל נאור, 2018
* **את אוהב** ספר שירים, הוצאת ברחש, עורכים: דניאל עוז, ערן הדס, 2024

## מיצירתה
* **אשבטן**, סרט קצר, תסריט: תמי אסולין, בימוי: וידי בילו, בחסות קרן גשר לקולנוע רב תרבותי, 2018
* **בראשית**, מופע פרפורמנס, בשיתוף אמנית ציור הגוף נועם הינדן. המופע הוצג בפסטיבל אמנות חירשת באיטליה
* **עץ אשה**, מופע פרפורמנס, דואט עם השחקן מורדי וויס

## קישורים חיצוניים

* גילה מצא למפל, שוקולד ונמשים, מעריב, 20 במרץ 1991.
* 
* 
* על הסרט אשבטן, באתר IMDb 
*  
*  אשבטן: טריילר, בעמוד הפייסבוק של קרן גשר לקולנוע רב תרבותי.
*  , ערוץ עשר עם תמי אסולין והמתורגמנית דנה נריה.
*  תמי מסמנת את שירו של אורי קרין, "א-נחנו" / חוֹלֶקֶט.
*צקי טאוט, אשת השנה בספרות, מתוך: אנשי השנה של קרן משפחת רודרמן, אתר thepositiv
*רותי זוארץ, המשוררת החירשת שרוקדת את הדממה, אתר "שווים", 16 בינואר 2022
*
*אביה בן דוד, השאלון עם המשוררת והיוצרת תמי אסולין, מגזין פרימדונה, 20 במאי 2023

## הערות שוליים

קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:סגל בתי ספר של כל ישראל חברים
קטגוריה:חירשות ישראליות
קטגוריה:חולון: אישים
קטגוריה:אמניות ישראליות
קטגוריה:נשות חינוך ישראליות
קטגוריה:אנשי חינוך ישראלים
קטגוריה:ישראליות שנולדו ב-1970
קטגוריה:ישראלים שנולדו ב-1970
ז'אנגו מקרוי

**ז'אנגו מקרוי** (בהולנדית: **Jeangu Macrooy**; נולד ב-6 בנובמבר 1993 בפרמריבו) הוא זמר-יוצר סורינאמי. מקרוי מתגורר בהולנד מאז 2014. את המוזיקה של מקרוי ניתן לתאר כמוזיקת נשמה מודרנית. הקהל שלו נמצא בעיקר בהולנד, בסורינאם, גרמניה, צרפת ובלגיה.

מקרוי נבחר לייצג את הולנד בתחרות האירוויזיון 2020 ברוטרדם. לאחר שהאירוויזיון באותה השנה בוטל, פורסם כי ייצג את מדינתו באירוויזיון 2021 עם השיר "Birth of a New Age". ב-22 במאי 2021, בגמר התחרות, הגיע מקרוי למקום ה-23 עם 11 נקודות.

## ביוגרפיה
בשנת 2011, יחד עם אחיו התאום קסילן מקרוי, הקים מקרוי את הלהקה "בין מגדלים". אלבומם הראשון והיחיד, "Stars on My Radio" יצא בשנת 2013. לאחר שלמד שנתיים ב"קונסרבטורי פרמריבו", מקרוי החליט לעבור להולנד בשנת 2014 ללמוד כתיבת שירים במכללת ארטז באנסחדה.

## דיסקוגרפיה
### אלבומים
* 2019: "Horizon"
* 2017: "High On You" הגיע למקום 69 במצעד של הולנד
* 2019: "Live!"

### מיני-אלבומים
* 2016: "Brave Enough"

### סינגלים
* 2016: "Gold"
* 2016: "To Love Is To Hurt"
* 2016: "Brave Enough"
* 2017: "Step Into The Water"
* 2017: "Crazy Kids"
* 2017: "High On You" הגיע למקום הראשון במצעד של סורינאם
* 2017: "Tell Me Father"
* 2018: "How Much I Love You"
* 2018: "Dance With Me"
* 2019: "Shake Up This Place"
* 2019: "Second Hand Lover"

## קישורים חיצוניים

* 

## הערות שוליים

קטגוריה:הולנדים ממוצא סורינאמי
קטגוריה:זמרים-יוצרים
קטגוריה:משתתפי אירוויזיון 2020
קטגוריה:נציגי הולנד באירוויזיון
קטגוריה:משתתפי אירוויזיון 2021
קטגוריה:הולנדים שנולדו ב-1993
טקסודיון

שמאל|ממוזער|250px|ברכי ברוש בשפל, אגם וי טי בקרוליינה הדרומית
**טַקְסוֹדִיוֹן** (שם מדעי: .***Taxodium <small>Rich</small>***) הוא סוג של עצים מחטניים עמידים מאוד לשיטפונות השייך למשפחת הברושיים הכולל בין מין אחד לשלושה מינים (כתלות בהשקפה הטקסונומית). לפי שיטת המיון העכשווי הסוג טקסודיון כולל רק מין אחד טקסודיון דו-טורי ולו 3 זנים. מקור השם המדעי של הסוג הוא שילוב בין המילה בלטינית Taxus (סוג עץ כדוגמת טקסוס מעונב) והמילה ביוונית εἶδος (איידוס) שפירושה "דומה ל". הסוגים הקרובים ביותר לסוג זה בתוך משפחת הברושיים הם *[[Glyptostrobus]]* וקריפטומריה.

זנים של טקסודיון גדלים באופן טבעי במקסיקו, וגואטמלה ובחלק הדרומי של יבשת אמריקה הצפונית והם נשירים בצפון וירוקי-עד למחצה בדרום. אלו הם עצים גדולים המגיעים לגובה שבין 30 ל-46 מטרים ולקוטר בגובה חזה שבין 2 ל-3 מטרים (11 מטרים במקרה יוצאי דופן). העלים דמויי מחטים שאורכם 0.5–2 סנטימטרים צומחים בצורה סלילית על הנצרים, מפותלים בבסיס כך שהם נראים כשתי שורות מכל צד של הנצר. האצטרובלים כדוריים בקוטר של 3.5 סנטימטרים, וכוללים 10–25 קשקשים כשבכל אחד זרע אחד או שניים. האצטרובלים מבשילים 7–9 חודשים לאחר ההאבקה, ואז מתפרקים על מנת לשחרר את הזרעים. האצטרובלים הזכריים (אצטרובלי האבקה) מיוצרים באשכול מטלטל, המשחרר את האבקה בתחילת האביב. מיני הטקסודיון מצמיחים שורשי אוויר המכונים ברכי ברוש, כאשר הם גדלים בתוך מים או לידם. המטרה של ברכיים אלו היא נושא למחקר מתמשך.

## מינים
שלושה טקסונים מוזכרים להלן כמינים נפרדים, אם כי חלק מהבוטנאים מתייחסים אליהם כמין אחד או כשני מינים, ואחרים מתייחסים אליהם כתת-מינים של המין הראשון. האקולוגיה של שלושתם נבדלים, והם גדלים בסביבות שונות, אבל יוצרת רביית כלאיים כשהם נפגשים.

* *[[Taxodium dubium]]* (Sternb.) Heer - נכחד

## שימושים
שמאל|ממוזער|250px|עלה מאובן של ''Taxodium dubium'' בן 8 מיליון שנים, מכרה הליגניט הפתוח המבאך בגרמניה
לעצה של סוג זה יש ערך רב מכיוון שעצת הגלעין עמידה מאוד כנגד ריקבון וטרמיטים. העצה מכילה ססקוויטרפן המכונה סיפרסן (cypressene), הפועל כחומר משמר טבעי. הסיפרסן נאגר לאט במשך כמה עשורים בעץ, ולכן עצה מיער ראשוני עמידה יותר לריקבון מעצים שהתחדשו. עם זאת, ככל שהעץ מזקין כך גדלה הרגישות שלו להידבקות במין הפטרייה *Lauriliella taxodii* הגורמת לריקבון. הפטרייה תוקפת את עצת הגלעין של עצים חיים בדרך כלל מהצמרת מטה אל השורשים וגורמת לעצים הפגועים להפוך לחלולים ובכך חסרי ערך כחומר גלם. בעצה של טקסודיון דו-טורי היה בעבר שימוש רב בדרום-מזרח ארצות הברית לייצור רעפים. שבבים מקליפה של עצים משמשים ככיסוי לאדמה (mulch).

## אבולוציה
הסוג טקסודיון היה בהיסטוריה של כדור הארץ נפוץ בחצי הכדור הצפוני הרבה יותר מבימינו. המאובנים העתיקים ביותר שנתגלו היו במרבצים מתור הקרטיקון העליון באמריקה הצפונית. בתקופת השלישון יצר הסוג יערות גדולים. העצים שרדו באירופה עד לפני כ-2.5 מיליון שנים, במהלך הפליוקן ונעלמו עם התקדמות הקרחונים באירופה, ולא צמחו שם שוב עם נסיגתם. בתוך הביצות בהן גדלו בעבר נוצרו כמויות עצומות של פחם חום.

## קישורים חיצוניים


*Gymnosperm Database - Taxodium


## ביאורים

## הערות שוליים

קטגוריה:צמחים שתוארו ב-1810
קטגוריה:טקסונים שתוארו בידי לואי קלוד רישאר
*
קטגוריה:סוגי מחטניים
The Writing's on the Wall

**The Writing's on the Wall** (בעברית: **הכתובת על הקיר**) הוא אלבום האולפן השני של להקת הבנות האמריקאית, דסטיניז צ'יילד, אשר יצא לאור ב-27 ביולי 1999, על ידי חברת התקליטים קולומביה רקורדס.

עם יציאתו נכנס האלבום אל המקום החמישי במצעד הבילבורד 200.

מגזין הרולינג סטון דירגו את האלבום במקום ה-291 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.

## רקע
האלבום הופק בין היתר על ידי מיסי אליוט (אשר גם מתארחת באלבום), קווין "שקספר" בריגס, רודני ג'רקינס, אריק נילנט פילפס הזמרת ביונסה אשר באותה תקופה הייתה חברה בלהקה. מתוך האלבום יצאו 4 סינגלים אשר שניים מתוכם הגיעו למקום הראשון בארצות הברית ושיר נוסף הגיע למקום ה-3.

זהו היה האלבום האחרון של ההרכב המקורי של הלהקה שבהמשך השתנה. זהו גם היה האלבום הראשון בו בחרות הלהקה היו מעורבות בהכנתו בין אם זה בכתיבה או בהפקה שלו או בהפקה כאשר עבדו עם אריק נילנט פילפס וסולנית להקת אקסקייפ קנדי בורוס. "Bills, Bills, Bills" ו-"Bug a Boo" היו השירים הראשונים.

## הצלחה מסחרית
האלבום הגיע בבכורה למקום ה-6 בארצות הברית עם מכירות של 132 אלף עותקים ולאחר מכן הצליח להגיע למקום ה-5, המיקום הגבוה ביותר אליו הגיע. בסופו של דבר האלבום זכה להצלחה רבה בארצות הברית כאשר הצליח למכור שם 6 מיליון עותקים. גם מחוץ לארצות הברית האלבום זכה להצלחה רבה ונכון להיום מכירותיו עומדות על כ-15 מיליון עותקים.

האלבום זיכה את הלהקה ב-6 מועמדויות לפרס הגראמי: שתי מועמדויות בקטגוריית: "הביצוע הווקאלי הטוב ביותר בדואט או הרכב בשיר R&B", "שיר ה-R&B הטוב ביותר" (שתי מועמדויות), תקליט השנה ושיר השנה. בסוף העשור מגזין בילבורד דירג את האלבום במקום ה-39 ברשימת 200 האלבומים הטובים ביותר של אותו עשור.

## רשימת רצועות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי דסטיניז צ'יילד
קטגוריה:אלבומים באנגלית
קטגוריה:אלבומים שהופקו על ידי ביונסה
קטגוריה:אלבומים שהופקו על ידי מיסי אליוט
קטגוריה:אלבומים שהופקו על ידי רודני ג'רקינס
קטגוריה:אלבומי חברת קולומביה רקורדס
צ'ארלס סקוט (רופא)

**צ'ארלס י.סקוט** (באנגלית: **Charles I. Scott, Jr**, נולד ב -1935) הוא רופא ילדים וגנטיקאי רפואי אמריקאי. שמו נקשר לתסמונת אורשקוג-סקוט ולתסמונת הכט-סקוט.

## ביוגרפיה
סקוט למד רפואה בפקולטה לרפואה של אוניברסיטת ארקנסו והתמחה בה עד 1959 ברפואת ילדים .  לאחר מכן ב-1970-1966 עבר השתלמות ברפואה פנימית ובגנטיקה הרפואית באוניברסיטת ג'ונס הופקינס והשתלמות בקליניקה לרפואת ילדים של אוניברסיטת ברמינגהאם באנגליה. כמו כן השתלם בכירורגיה בבית החולים סנט וינסט בפורטלנד (אורגון) ב-1981. הוא כיהן כפרופסור לרפואת ילדים במכללה הרפואית ג'פרסון וכגנטיקאי רפואי במכון אלפרד י. דופונט בוילמינגטון (דלאוור).
אחרי פרישתו התגורר ועבד בפילדלפיה.
סקוט כיהן תקופה כיושב ראש המועצה הרפואית של  ארגון "האנשים הקטנים של אמריקה " Little People of America"  

## אפונימים
*תסמונת אורשקוג-סקוט
*תסמונת סקוט-הכט (עם ז'קלין הכט)
*סימן סקוט - מדד קליני של רפיסות רצועה אצל תינוקות עם אכונדרופלזיה

## מבחר כתבים
* *Unusual facies, joint hypermobility, genital anomaly and short stature. A new dysmorphic syndrome.* In: David Bergsma, Victor Almon McKusick, Bruce W. Konigsmark (ed): *The Clinical Delineation of Birth Defects* (Birth Defects; Vol. 7,6). 10. edit. The Endocrine System, Baltimore 1971, p. 240–246, .
* with William A. Horton, Judith G. Hall, Reed E. Pyeritz and David L. Rimoin : *Growth Curves for Height for Diastrophic Dysplasia. Spondyloepiphyseal Dysplasia Congenita, and Pseudoachondroplasia.* In: *[[American Journal of Diseases of Children]]*, vol. 138 (1982), April, p. 316–319, .achondroplasia.* In: *The Journal of Pediatrics*, vol. 93 (1978), p. 435–438, .</div>
* with Michelle Deere, Susan H. Blanton, Leonard O. Langer Jr, Richard M. Pauli and Jacqueline T. Hecht: *Genetic heterogeneity in multiple epiphyseal dysplasia.* In: *The American Journal of Human Genetics*, vol. 56 (1995), p. <div class="mw-content-ltr">698–704, .</div>
* with Gerald A. Mandell, H. Theodore Harcke, Pilar A. Caro, Harry J. Einsig and J. Richard Bowen: *Protrusio Acetabuli in Neurofibromatosis: Nondysplastic and Dysplastic Forms.* In: *Neurosurgery*, Bd. 30 (1992), book 4, p. 552–556, <div class="mw-content-ltr">.</div>
* with Julia E. Parrish, Michael J. Wagner, Jacqueline T. Hecht and Dan E. Wells: *Molecular analysis of overlapping chromosomal deletions in patients with Langer-Giedion Syndrome.* In: *Genomics*, vol. 11 (1991), p. 54–61, <div class="mw-content-ltr">.</div>
* with Leonard O. Langer Jr. und Rodney K. Beals: *Sponastrime dysplasia. Diagnostic criteria based on five new and six previously published cases.* In: *Pediatric Radiology'', vol. 27 (1997), Book 5, p. 409–414, .

## ראו גם
*תסמונת אורשקוג-סקוט
*תסמונת סקוט-הכט
## קישורים חיצוניים
* 
*באתר doximity

## הערות שוליים

קטגוריה:גנטיקאים אמריקאים
קטגוריה:רופאי ילדים אמריקאים
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1935
טוד פאר

**טוד פאר** (באנגלית: **Todd Parr**; נולד ב-9 ביולי 1962) הוא סופר, מאייר ומפיק טלוויזיה אמריקאי.

## ביוגרפיה
פאר נולד ב-9 ביולי 1962 ברוק ספרינגס  שבמדינת ויומינג שבארצות הברית.

ב-1995, הוא עבר לגור בסן פרנסיסקו שבמדינת קליפורניה שבארצות הברית, ושם התחיל את הקריירה שלו כסופר. לפני שעבד כסופר, פאר עבד בדייל אוויר.

ב-2003, פאר כתב את ספר הילדים The Family Book, שכן ב-2004, זכה הספר ב .

בנובמבר 2004, הועלתה הסדרה "העולם של טל" , שנוצרה על ידיו ועל ידי גרי רנרט, בערוצי הטלוויזיה TLC  ו-Discovery Family. בישראל הסדרה שודרה בדיבוב לעברית ב-2008 בערוץ הופ!.

חלק מספריו של פאר תורגמו לעברית והופצו בישראל.

## קישורים חיצוניים

* 

* 

## הערות שוליים

קטגוריה:סופרי ילדים ונוער
קטגוריה:מאיירים אמריקאים
קטגוריה:מפיקי טלוויזיה אמריקאים
קטגוריה:סופרים להט"בים אמריקאים
קטגוריה:דיילי אוויר אמריקאים
קטגוריה:אמריקאים שנולדו ב-1962
The Platinum's on the Wall

**The Platinum's on the Wall** (בעברית: **הפלטינה על הקיר**) הוא אלבום וידאו של להקת הבנות האמריקאית, דסטיניז צ'יילד, אשר יצא לאור על ידי חברות התקליטים קולומביה רקורדס וסוני אורבאן מיוזיק ב-20 בפברואר 2001.

האלבום מאגד בתוכו את כל הקליפים שהלהקה הוציאה באותה תקופה.

## הצלחה מסחרית
האלבום הגיע למעמד זהב בארצות הברית עם מכירות של 50 אלף עותקים.

## רשימת רצועות
#"No, No, No Part 1"
#"No, No, No Part 2" (בשיתוף עם וייקליף ז'אן)
#"Bills, Bills, Bills"
#"Bug a Boo"
#"Say My Name"
#"" (בשיתוף עם ג'רמיין דופרי, באו וואו ודה בראט)
#:רצועת בונוס:
#"Independent Women Part 1" (הופעה חיה מטקס פרסי המוזיקה הבריטי)

**הערות**
* בפתיחה של ה-DVD ישנו קטע של 40 שניות מתוך שני שירים מהאלבום The Writing's On The Wall.
* רצועת הבונוס נכללת אך ורק באוסטרליה, בריטניה ויפן.

## קישורים חיצוניים

## הערות שוליים

קטגוריה:אלבומי וידאו מ-2001
קטגוריה:אלבומי דסטיניז צ'יילד
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת קולומביה רקורדס
סתם (שיר)

"**סתם**" הוא סינגל שהוקלט על ידי צמד הזמרים הישראלי סטטיק ובן אל תבורי, השיר יצא לאור ב-25 בספטמבר 2016, כסינגל שלא מתוך אלבום, דרך חברת התקליטים Mobile1 Music.

## רקע וכתיבה
השיר נכתב והולחן על ידי סטטיק ובן אל תבורי והופק על ידי ירדן "ג'ורדי" פלג, השיר הוא בסגנון הפופ.

בסמוך לצאתו כסינגל עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר, בוים על ידי רומן בוצ'אצקי והועלה לערוץ היוטיוב של סטטיק ובן אל תבורי ב-25 בספטמבר 2016. בקליפ ניתן לראות את השניים מופיעים על שערים של מגזינים, עוברים בשדה מעריצים ומראים את כמויות צפיות הקליפים שלהם.

נכון לספטמבר 2025 לשיר יש למעלה מ-35 מיליון צפיות ביוטיוב.

## מיקומי שיא

## הערות שוליים

קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת Mobile1 Music
פרנטישק פלניצ'קה

**פרנטישק פלניצ'קה** (בצ'כית: **František Plánička**; 2 ביוני 1904– 20 ביולי 1996) היה כדורגלן צ'כוסלובקי, ששיחק בעמדת השוער. נחשב לאחד מהשוערים הגדולים ביותר של תקופתו, יחד עם ריקרדו זאמורה וג'אנפיירו קומבי.

## ביוגרפיה
פלניצ'קה נולד ב-2 ביוני 1904 בפראג שבאוסטרו-הונגריה של אותו הזמן. לכל אורך הקריירה שלו שיחק עבור סלביה פראג, שאז הקבוצה הייתה בתקופה הכי מצליחה שלה אי פעם. במשך 13 שנה שיחק פלניצ'קה בסלביה, בהן זכה עימה שבע פעמים בליגה הצ'כוסלובקית, 6 פעמים בגביע בוהמיה ופעם אחת בגביע מיטרופה. בסך הכל ערך בה 969 הופעות, בהן סלביה ניצחה 742 משחקים. למרות גובהו הנמוך בשביל שוער, פלניצ'קה היה בעל יכולות אקרובטיות טובות, דבר שהקנה לו את הכינוי "החתול של פראג".

במהלך טורניר גביע מיטרופה של 1932 פגשה סלביה את יובנטוס. במשחק הראשון סלביה הביסה אותה בתוצאה 0–4, ובמשחק השני סלביה התמקדה בעיקר בלמשוך את הזמן. דבר זה עצבן את אוהדי יובנטוס שהשליכו אבנים מהיציע לכר הדשא, כשאחת האבנים פגעה קשה בפלניצ'קה שנפצע. סלביה החליטה לנטוש את המגרש והמשחק נפסק. כתוצאה מעזיבת המגרש שתי הקבוצות הושעו מהטורניר ובולוניה, שניצחה את חצי הגמר שלה, הוכרזה כזוכה.

### בנבחרת צ'כוסלובקיה
[שמאל|ממוזער|250px|פלניצ'קה (מימין) ב[מונדיאל 1938]]
בנבחרת צ'כוסלובקיה ערך פלניצ'קה 73 הופעות, וערך את הופעת הבכורה שלו ב-17 בינואר 1926, בהפסד 1–3 לאיטליה. במונדיאל 1934 עזר לה להעפיל לטורניר, והיה גם הקפטן שלה. צ'כוסלובקיה הגיעה עד לגמר בו הפסידה לאיטליה 1–2 בהארכה.

ארבע שנים לאחר מכן היה הקפטן שלה גם במונדיאל 1938, בו הנבחרת סיימה את דרכה ברבע הגמר לאחר הפסד לברזיל במשחק שנחשב לאחד המשחקים האלימים ביותר בהיסטוריית המונדיאל. שחקן מצ'כוסלובקיה ושניים מברזיל קיבלו כרטיס אדום, ושחקנים משני הצדדים סבלו מפציעות חמורות. במצב של 1–1 חלוץ נבחרת צ'כוסלובקיה, אולדז'יך ניידלי, עזב את המגרש עם רגל שבורה, ופלניצ'קה עצמו סיים את המשחק עם יד שבורה לאחר התקלות עם חלוץ ברזיל ז'וזה פראסיו. לאחר שהמשחק נגמר בתוצאה 1–1, הוא שוחזר יומיים לאחר מכן, ובו צ'כוסלובקיה הפסידה 2–1 ללא פלניצ'קה וחלוציה אולדז'יך ניידלי ואנטונין פוץ' הפצועים. בסיום הטורניר נבחר להיות לשוער המצטיין, וגם בנבחרת המצטיינת. משחקו של פלניצ'קה נגד ברזיל היה גם משחקו האחרון במדים הלאומיים.

### לאחר הפרישה

לאחר פרישתו מקריירת משחק הוענק לו בשנת 1985 תואר מ-UNESCO על המשחק ההוגן שהציג לאורך הקריירה שלו. בשנת 1994 קיוה כי בעודו בחיים יוכל לראות את סלביה זוכה באליפות פעם נוספת, ולאחר שחיכה במשך כ-48 שנה, סלביה זכתה באליפות בעונת 1995/96. חודשיים לאחר זכייתה פלניצ'קה נפטר ב-20 ביולי 1996 בפראג, בגיל 92. הוא היה לשחקן האחרון שנשאר בחיים מסגל נבחרת צ'כוסלובקיה של מונדיאל 1934, וגם לשחקן האחרון ששיחק במשחק הגמר של אותו טורניר.

## תארים
;סלביה פראג
*אליפות צ'כוסלובקיה (8): 1925, 1928/29, 1929/30, 1930/31, 1932/33, 1933/34, 1934/35, 1936/37
*גביע מיטרופה: 1938
;נבחרת צ'כוסלובקיה
*סגנית מונדיאל 1934
;אישיים
*הנבחרת המצטיינת של המונדיאל: 1938
*השוער המצטיין של המונדיאל: 1938
*פרס השחקן ההוגן של 1985 מ-UNESCO
*פרס השחקן הצ'כי ההוגן של שנת 1994

## קישורים חיצוניים

קטגוריה:כדורגלנים צ'כוסלובקים
קטגוריה:כדורגלנים צ'כים
קטגוריה:שוערי כדורגל צ'כוסלובקים
קטגוריה:שוערי כדורגל צ'כים
קטגוריה:פראג: כדורגלנים
קטגוריה:כדורגלני סלביה פראג
קטגוריה:כדורגלני נבחרת צ'כוסלובקיה
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:צ'כוסלובקים שנולדו ב-1904
קטגוריה:נפטרים ב-1996
סרגיי ואסילייביץ' קריאקין

**סרגיי ואסילייביץ' קריאקין** (ברוסית: **Сергей Васильевич Карякин**; נולד ב-25 בינואר 1991, סברדלובסק, ברית המועצות) הוא נהג מרוצים רוסי, אלוף "ראלי דקאר-2017" באליפות הטרקטורונים.

## השתתפות בתחרויות
[ימין|ממוזער|280x280 פיקסלים| עם אלופי [סרגיי קריאקין|שחמט וקרב חמש מודרני, הנושאים אותו שם כמו שלו, 2017]]
הוא החל להשתתף בתחרויות גביעים מגיל 13. משתתף קבוע בגביע גביע אוראל. בשנת 2002 זכה בניצחונו הראשון בתחרות טרקטורונים אזורית. בשנת 2008, הוא היה המנצחבאליפות ה GPS אוראל על אופנועי שלג. בשנת 2009 זכה באליפות ה- GPS שלג לנייד, שלב אליפות המדינה בטרקטורונים.

בשנת 2010 הוכתר לאלוף רוסיה. בשנת 2011 הוא סיים באחד משלושת המקומות הראשונים באליפות אירופה בראלי וזכה גם בגביע קאן אם רוסיה. מאז 2015 הוא משתתף במרוצי ראלי ברוסיה בקטגוריה T3 והיה לזוכה בשלב הראשון בקטגוריה זו ברוסיה.

### ראלי "דקר"
מאז 2014 הוא משתתף בראלי דקר בקטגוריית הטרקטורונים, ומאז 2019 בקטגוריית רכבי השטח.

ב-2014 סיים במקום 7 בגמר, ניצחון במקטע העשירי; ימפה ראפטור 700. ב-2015 - מסיבות טכניות, לא השלים את המקטע הרביעי; ימפה ראפטור 700. ב-2016 סיים רביעי בגמר, שלישי במקטע הרביעי, שני במקטע הראשון; ימאהה.

במרוץ 2017 סיים במקום הראשון בגמר, ניצחון בשלושה מקטעים, מקום שני בשני מקטעים; ימאהה. ב-2018 בשל פציעה, הפסיק להשתתף על 44 ק"מ ותפס את המקום השני בתוצאה הכללית; ימאהה. ב-2020 השתתף בראלי דקאר בערב הסעודית, אך סיים במקום 14.

## קישורים חיצוניים

*  
* סרגיי קריאקין - נהג הטרקטורון הרוסי הראשון בדקר

קטגוריה:נהגי מכוניות מרוץ רוסים
קטגוריה:רוסים שנולדו ב-1991
מדליות באולימפיאדת הנוער לוזאן (2020)

אולימפיאדת הנוער לוזאן (2020) הוותה את משחקי החורף האולימפיים לנוער ה-3 שהתקיימו. המשחקים נערכו בין ה-9 ל-22 בינואר 2020. במשחקים לקחו חלק 1,872 ספורטאים ב-81 תחרויות ב-8 ענפי ספורט. טבלת המדליות מדרגת את 79 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.

## טבלת המדליות
הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. אם קיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.

באולימפיאדה הוענקו סך הכל 243 מדליות ב-81 אירועים: 83 מדליות זהב, 79 מדליות כסף, ו-81 מדליות ארד. בתחרויות המסלול המשולב לנערים בסקי האלפיני ונערים יחידים בבובסלי התקיים שוויון בתוצאה עבור מדליית הזהב ולא הוענקה מדליית כסף. נבחרות , , ,  ו זכו לראשונה במדליות חורף לנוער.  זכתה לראשונה במדליה אולימפית לנוער.

במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 6 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרים ל"נבחרת לאומים מעורבת", סך הכל 6 מדליות זהב, 6 מדליות כסף ו-6 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "הנבחרת המאוחדת" אינה מדורגת בטבלה.

;מקרא



## הערות שוליים

קטגוריה:2020 בספורט
קטגוריה:מדליות באולימפיאדת הנוער
קטגוריה:2020 באירופה
Here Comes the Hotstepper

"**Here Comes the Hotstepper**" (בתרגום חופשי לעברית: "**הנה בא ה[[פושע נמלט|פושע הנמלט]]**") הוא שיר של זמר הדאנסהול הג'מייקני אייני קאמוזי . ב-1995 הוא יצא לאור כסינגל המוביל מתוך אלבומו *Here Comes the Hotstepper* כמו גם בפסקול לסרט "משהו ללבוש". השיר מוכר בעיקר מהפזמון החוזר: "נה נה נה נה" שנדגם מגרסת הכיסוי של להקת "חניבעל וציידי הראשים" לשיר "Land of a Thousand Dances" של וילסון פיקט.

זהו השיר היחיד של קאמוזי שהגיע לאחד מ-40 המקומות הראשונים במצעד בילבורד הוט 100, והגיע למקום הראשון ב־17 בדצמבר 1994 ונשאר שם שבועיים; השיר הגיע גם למקום הראשון בדנמרק ובניו זילנד, ולעשירייה הראשונה בשתים עשרה מדינות נוספות. ג'ון גיבונס הקליט רמיקס לשיר ב-2018.

## שימוש בדגימות מוזיקה
"Here Comes the Hotstepper" נדגם ברובו ממספר שירים אחרים. השירה בו לקוחה מהשירים "The Champ" של להקת "The Mohawks", "Hot Pants" של בובי בירד  ו-"La Di Da Di " שביצעו דאג אי פרש  וסליק ריק .

הלחן מכיל דגימות של הבס והתופים מ"Heartbeat" של טאנה גארדנר, ולחן הגיטרה הושאל מהשיר "Hung Up on My Baby" של אייזק הייז. השיר מכיל את הפזמון "נה נה נה נה..." מהשיר "ארץ אלף הריקודים" של להקת "חניבעל וציידי הראשים" וסגנון השירה בבתי השיר דומים לשירה ב-"Come Together" של הביטלס.

## שירים שבוססו על השיר
הצלחת השיר הובילה לשימוש בו כמנגינת רקע לשירים אחרים ובהם Baby Boy של ביונסה.
בינואר 2020, סטטיק ובן-אל תבורי ופיטבול דגמו את השיר בשירם . באותו החודש הוציאו הצמד דדי יאנקי וניקי ג'אם את שיר הרגאטון "Muevelo".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירי היפ הופ
קטגוריה:שירי רגאיי
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס
טרג'אני ואקיל

**טרג'אני ואקיל** (באנגלית: **Tarjani Vakil**) היא בנקאית הודית, כיהנה בעבר בתפקיד מנכ"ל של בנק אקסים והאישה הראשונה בהודו שכיהנה בתפקיד זה.

## היסטוריה
טרג'אני ואקיל נולדה וגדלה במומבאי. יש לה שלשה אחים והיא הצעירה ביותר במשפחתה.

בשנת 1958, סיימה תואר ראשון בהיסטוריה מאוניברסיטת מומבאי ומיד לאחר מכן החלה לעבוד כפקידה בוועדת הכספים של מהראשטרה.

בשנת 1965, החלה לעבוד בבנק IDBI Bank והייתה האישה היחידה בתחום.

בשנת 1993, החלה לכהן כיו"ר אקסים בנק (Exim Bank) ופרשה מתפקידה בשנת 1996.

בשנת 1997 נבחרה על ידי חברת KPMG Worldwide Business, לאחת מחמישים הנשים המובילות בתחום הפיננסי וזאת בעקבות עוז הרוח שלה.

בשנת 2011, פרסמה אוטוביוגרפיה בשם פסיפס של זיכרונות (A Mosaic of Memories).

## קישורים חיצוניים

## הערות שוליים

קטגוריה:בנקאים הודים
קמוסים

**קָמוֹסִים** (בפורטוגזית: **Camocim**) היא עיר במדינת סיארה, בברזיל.
## גאוגרפיה
העיר מצויה על שפת האוקיינוס בו נהר טוקונדובה נשפך לים.

העיר נמצאת באזור הטרופי עם הטמפרטורה השנתית הממוצעת של כ-26 מעלות.

בשנים 1613–1649 האזור היה בשליטת הולנד. תושבים פורטוגזים ראשונים באזור התיישבו בסביבות בשנת 1879 ובשנת 1889 היישוב הוכר כעיר. כ-85% מתושבי העיר הם קתולים.

בעיר פעול בית חולים, מספר תחנות רדיו אזוריות ושדה תעופה. בשנת 1910 האזור חובר למערכת מסילת ברזל אזורית.

תושבי העיר מתפרנסים בעיקר מחקלאות ודייג, כמו גם קציר קשיו, אורז יבש, קסבה וקטניות. כמו כן נפוץ גידול בקר, חזירים ועופות.

## קישורים חיצוניים

* 

קטגוריה:ברזיל: ערים
קטגוריה:סיארה
קטגוריה:יישובים שהוקמו ב-1889
יחסי קולומביה–שווייץ

**יחסי קולומביה–שווייץ** הם היחסים הדיפלומטיים הרשמיים שבין **[[קולומביה|רפובליקת קולומביה]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת קולומביה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת קולומביה לבין הקונפדרציה השווייצרית הם יחסים דיפלומטיים חמים וידידותיים שבמסגרתם מתקיימים שיתופי פעולה רבים במגוון רחב מאוד של תחומים. קולומביה מהווה מדינה מועדפת עבור שווייץ להשקעה עבור האצת הפיתוח ולסיוע הומניטרי. הסחר שבין שתי המדינות הוא נמרץ ורחב.

שווייץ כוננה לראשונה יחסים דיפלומטיים וקונסולריים עם קולומביה בסוף המאה התשע עשרה. אמנת החברות והסחר שבין שתי המדינות נחתמה בסוף שנת 1908 ועזרה לשפר את מעמדה של הקהילה השווייצרית בקולומביה. קונסוליה שווייצרית נפתחה בבוגוטה בשנת 1911. הקונסוליה שודרגה לצירות בשנת 1940 ולשגרירות בשנת 1958. מקום מושבה של הוועידה הקבועה השווייצרית-קולומביאנית שכוננה בשנת 1974 הוא בוגוטה.

## יחסים כלכליים
שווייץ מייבאת מקולומביה בעיקר אבני חן ומתכות יקרות, לצד ציוד חקלאי. הייצוא המרכזי השווייצרי לקולומביה הוא מוצרי רוקחות, כימיקלים, מכונות וציוד דיוק. ההשקעות השווייצריות בקולומביה נאמדו בסוף שנת 2017 ב-1.2 מיליארד פרנקים שווייצריים, והחברות השווייצריות שלהן בסיסים בקולומביה סיפקו יותר מ-12,100 מקומות עבודה לתושבים במדינה.

## שווייצרים בקולומביה
על פי הלשכה השווייצרית המרכזית לסטטיסטיקה, בסוף שנת 2018 התגוררו בקולומביה 2,421 אזרחים שווייצרים.

## נציגויות דיפלומטיות
* קולומביה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ מיוצגת בקולומביה בדרג השגרירות באמצעות שגרירות רשמית שהיא מחזיקה בבוגוטה, בירת המדינה. שווייץ מיוצגת בקולומביה גם בדרג הקונסולרי באמצעות שלוש קונסוליות רשמיות שהיא מחזיקה בערים: סנטיאגו דה קאלי, קרטחנה, ומדיין.

## קישורים חיצוניים

* Bilateral relations Switzerland–Colombia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
אלסנדרו אלבני

**אלסנדרו אלבני** (באיטלקית: **Alessandro Albani**; 15 באוקטובר 1692, אורבינו – 11 בדצמבר 1779, רומא) היה קרדינל, פוליטיקאי ואספן אמנות איטלקי.

## ביוגרפיה
אלסנדרו אלבני נולד למשפחת אצולה איטלקית ממוצא אלבני. הוא סיים אוניברסיטת רומא עם התמחות במשפטים. היה לו רצון להתרכז בקריירה צבאית, אך אפיפיור קלמנס האחד עשר שהיה קרוב משפחתו שכנע אותו לעבור לקריירה במערכת הכנסייה.

בפברואר 1721 אינוקנטיוס השלושה עשר העניק לאלסנדרו אלבני תואר קרדינל. לפני קבלת התואר הוא לא היה איש כנסייה. בהיותו קרדינל הוא השתתף בבחירת מספר ישיבות קונקלווה.

אלסנדרו אלבני היה אספן אמנות עתיקה ידוע. ברומא הוא בנה "וילה אלבנה" ובה מיקם את האוסף של יצירות אמנות מתקופה עתיקה. אחרי מותו חלק מהאוסף למשל אריה אלבני הועברו למוזיאון הלובר.

אלסנדרו אלבני תמך בפעילותו של יוהאן יואכים וינקלמן ואקדמיה של סן לוקא. בשנת 1761 הוא התמנה לספרן בספריית הוותיקן.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:חשמנים איטלקים
קטגוריה:אספני אמנות איטלקים
קטגוריה:ספרנים ומידענים
קטגוריה:ילידי 1692
קטגוריה:נפטרים ב-1779
קיטבול

**קיטבול** (באנגלית: **Kitbull**) הוא סרט קצר מונפש מסורתית משנת 2019. זהו הסרט השלישי בתוכנית "ספארקשורטס" של פיקסאר והוא מתרכז בחתול רחוב עצמאי וכלב פיטבול שעבר התעללות, היוצרים חברות לא סבירה.

## עלילה
גור חתולים חי בפחי הזבל מאחורי הבניינים של סן פרנסיסקו. בעודו מחפש אוכל ברחובות, עוברת רחוב מציע לו אוכל אך הוא בורח, ומוצא מקום שינה בקופסת קרטון בזבל. מאוחר יותר, כלב פיטבול עובר לגור במלונה מאחורי הבניין. הגור בהתחלה מאוד מפוחד מהכלב, אבל לאט מתחיל להתחבר איתו בזמן שהם משחקים עם פקק בקבוק. לילה אחד, אחרי שהכלב נלקח אל תוך הבניין, הוא מושלך החוצה אחרי שנפצע קשה בקרב כלבים. הפיטבול הולך לעזור לחתלתול, שנתקע באריזת פלסטיק, אבל הגור המפוחד תוקף את הכלב אחרי שראה את הניבים שלו. הכלב העצוב והפצוע נסוג למלונה שלו, שם הוא פוגש שוב את הגור חתולים המצטער. ביום למחרת, השניים בורחים מהחצר האחורית לפני שבעל הבית יכול למצוא אותם. מאוחר יותר, החתלתול והפיטבול משחקים ברחוב, כשהחתול נמצא על ידי אותה עוברת רחוב מקודם. כשהיא רואה את הפיטבול, הן היא והכלב מפוחדים זה מזה, אבל אחרי שהם מתגברים על זה, זוג החיות מאומץ על ידי עוברת הרחוב ובעלה.

## קישורים חיצוניים

## הערות שוליים

קטגוריה:סרטים קצרים של פיקסאר
קטגוריה:סרטי 2019
קטגוריה:סרטי אנימציה על ידידות
גאורגי זלמה

ממוזער
**גאורגי זלמה** (שם אמיתי הוא **זלמנוביץ**'; 1906 – 1984) היה צלם ועיתונאי יהודי-סובייטי. כתב צלם של העיתונים איזווסטיה, אוגוניוק, קרסנאיה זבזדה ופרסומים נוספים בשנות ה-20 וה-30, כתב צלם צבאי בקרבות מלחמת העולם השנייה. עסק בצילום למעלה מ־60 שנה.

## קורות חיים
נולד בשנת 1906 בטשקנט במשפחתם של אנטולי ואסתר זלמנוביץ'. בשנת 1921 עבר למוסקבה, שם החל לצלם במצלמת קודאק 9 × 12 הישנה. קיבל את חוויית הצילום הראשונה שלו באולפן "פרולטקינו" ובמהלך חזרות תיאטרון למגזין "תיאטרון". הוא המשיך לעבוד בסוכנות "רוספוטו" לשם הגיע כמתלמד ובמהרה החל לעבוד באופן עצמאי.

בשנים 1924 – 1927 עבד ככתב צלם של הסוכנות במולדתו באוזבקיסטן, אפגניסטן , איראן ומרכז אסיה. פורסם ב"פראוודה (אמת) המזרח". בשנת 1927 גויס לשורות הצבא האדום, שירת במוסקבה. לאחר השחרור למילואים בשנת 1929 חזר לטשקנט לזמן קצר.

לאחר שחזר למוסקבה פרסם את צילומיו במגזין "צילום סובייטי", צילומיו צולמו במצלמת לייקה. לאורך כל שנות ה-30 הוא נסע למשימות צילום במכרות ומפעלים של דונבאס, לחוות קולקטיביות של אזור טולה ולאימונים של הצבא האדום בחוף הים השחור.

עבד עם רומן כרמן  על הפרויקטים "ברית המועצות משמיים" ו-"10 שנים של הרפובליקה הסוציאליסטית הסובייטית של יקוטיה", שפורסמו בכתב העת "ברית המועצות באתר בנייה". עבד גם עם מקס אלפרטום ואלכסנדר רודצ'נקו.

במהלך מלחמת העולם השנייה שירת כאינטנדנט (מעמד דמוי עובד צה"ל לדרגות תומכות לחימה) בדרגה השלישית, ככתב העיתון איזווסטיה, בחזיתו במולדובה, אודסה ואוקראינה. התצלומים המפורסמים ביותר שלו צולמו במהלך קרב סטלינגרד, שם נלחם בחורף 1942–1943. הוא יצר תיעוד מהלך הקרבות בעיר. חבר במפלגה הקומוניסטית.

לאחר המלחמה עבד במגזין "אוגוניוק", ומאז 1962 - בסוכנות "חדשות" .

נפטר בשנת 1984.

בנו במאי הקולנוע טימור זלמה.

## העבודות שלו באוספים
* המוזיאון לאמנות מודרנית, ניו יורק

## ספרים בהשתתפות עבודותיו
* תצלומי צבע בספר "10 שנות לטביה הסובייטית", 1950 
* "אנתולוגיה של הצילום הסובייטי, 1917 - 1940", 1986 
* "אנתולוגיה של הצילום הסובייטי, 1941 - 1945", 1987 
* PROPAGANDA & DREAMS, 1999  

## אזכורים בספרות
* *ג'צ'ודקוב.* כתב והחיים. // מגזין "הצילום הסובייטי", 1980, מס' 12 

## קישורים חיצוניים

* ביוגרפיה של זלמה 
* תערוכת יצירותיו 
* התערוכה 
* תמונות של זלמה 
* תיעוד מהלך המלחמה של זלמה 

## הערות שוליים

קטגוריה:עיתונאים יהודים רוסים
קטגוריה:עיתונאים יהודים סובייטים
קטגוריה:צלמים יהודים רוסים
קטגוריה:צלמים סובייטים
קטגוריה:צלמי מלחמה סובייטים
קטגוריה:צלמי מלחמה יהודים
קטגוריה:יהודים אנשי הצבא האדום במלחמת העולם השנייה
קטגוריה:אנשי הצבא האדום בקרב סטלינגרד
קטגוריה:מעוטרי הכוכב האדום
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1906
קטגוריה:סובייטים שנפטרו ב-1984
לאדה ספורט

ממוזער
**לאדה ספורט** היא חברת שיווק, פרסום והנדסה רוסית, שמוקמה בטוליאטי, והיא חברה בת של יצרנית הרכב AvtoVAZ. היא מייצרת את דגמי מכוניות ספורטיביים המבוססים על דגמי לאדה גרנטה ולאדה קלינה, ומנהלת גם את צוות התחרויות של לאדה באליפות העולם לרכבי תיור (WTCC). העונה הראשונה שלהם הייתה עונת 2009 (שנוהלה על ידי צוות "הדובים הרוסים").

## היסטוריה
הקבוצה נכנסה לעונת אליפות העולם במכוניות תיור 2009, והפכה ליצרנית הרביעית באליפות לצד SEAT, ב.מ.וו ושברולט. הצגת הפריורה החדשה בפורטו והתוספת של אלוף מכוניות התיור הבריטי לשעבר ג'יימס תומפסון למערך הנהגים עזרו לקבוצה להגביר את התחרותיות שלהם במהלך העונה. נקודות נהגים הושגו על ידי תומפסון לצמד של 6 מקומות בסיבוב אימולה.
שמאל|ממוזער| ואן לאגן נוהג בלאדה פריורה.
לאחר שהשתתף בשני אירועים בשנת 2012 עם מכונית אחת של גרנטה ספורט שננהגה בידי זוכה מרוץ ה- WTCC ג'יימס תומפסון, צוות לאדה ספורט התחרה עם שתי מכוניות בעונת 2013, אחת לתומפסון ואחת לנהג הרוסי מיכאיל קוזלובסקי. הצוות הבטיח את שיתוף הפעולה עם חברת פיתוח מכוניות המירוץ הצרפתית אורקה לפיתוח הטכני של השלדה ומנוע הטורבו 1.6 ליטר. נוסף על כך, התוכנית נתמכה על ידי לוקאויל, חברת הנפט הגדולה ברוסיה.

## קישורים חיצוניים

* 

* דף הרשמי של לאדה ספורט באתר WTCC
* עמוד גביע לאדה גרנטה הרשמי

קטגוריה:לאדה
טיסה 816 של פן אם

**טיסה 816 של פן אם** היא טיסת נוסעים בינלאומית של חברת פאן אמריקן וורלד איירווייז שהייתה מעורבת בתאונה אווירית קטלנית בטהיטי שבפולינזיה הצרפתית ב-22 ביולי 1973.

המטוס מדגם בואינג 707 יצא מאוקלנד שבניו זילנד לסן פרנסיסקו שבארצות הברית דרך טהיטי. על המטוס נמצאו בעת התאונה 79 נוסעים ואנשי צוות.

שלושים שניות לאחר ההמראתו מנמל התעופה הבינלאומי פאאה בטהיטי התרסק המטוס. כל הנוסעים ואנשי הצוות נספו בהתרסקות למעט נוסע אחד.

## התאונה
כאשר המטוס הגיע לגובה של 91 מטרים, הוא החל לשקוע מטה ולסטות שמאלה מנתיב הטיסה שיועד לו. הוא המשיך להנמיך עד שלבסוף קרס ונפל אל הים. הקופסה השחורה ככל הנראה שקעה בתוך הים, שכן היא מעולם לא נמצאה.

הניצול היחיד בטיסה היה אזרח קנדי בשם ניל קמפבל. הוא סיפר שהוא לא זוכר דבר מההתרסקות ושהוא זוכר שהוא התעורר בתוך הים.

סיבת ההתרסקות לא נקבעה מעולם באופן רשמי.

## קישורים חיצוניים

* Final accident report (Archive)


פן אם, 0816
פן אם, 0816
פן אם, 0816
פן אם, 0816
קטגוריה:פולינזיה הצרפתית
פן אם, 0816
פן אם, 0816
קטגוריה:התרסקות כלי טיס באוקיינוס השקט
+
לאדה XRAY

**Lada XRAY** הוא רכב שטח קרוסאובר קומפקטי, המיוצר על ידי יצרנית הרכב הרוסית AvtoVAZ. עוצב על ידי צוות בראשות סטיב מאטין, המעצב הראשי של לאדה וסטה. הוא הוצג לראשונה כקונספט באוגוסט 2012 בסלון הרכב הבינלאומי במוסקבה. גרסה חדשה יותר, Lada XRAY Concept 2, יצאה לראשונה באוגוסט 2014. Lada XRAY שוחרר למכירה בתחילת 2016.

## לאדה XRAY קונספט
### סקירה כללית
ימין|ממוזער|250x250 פיקסלים| לאדה XRAY - מבט אחורי, בתצוגת סלון הרכב הבינלאומי במוסקבה 2012
אב הטיפוס הופק על ידי ורמארמודל סארו באיטליה בעלות של 1,000,000 $. הקרוסאובר מתאפיין בעיצוב חד, עם כיסוי מושב מצופה עור, יחד עם לוח מחוונים עתידני ומערכת הדמיה. יש לו מראה חיצוני מסוגנן, הכולל זוג פנסים ארוכים ודקים. הסורג הקדמי דומה לאות "X".

AvtoVAZ מקווה שהמומחיות של מאטין תביא את המותג לקדמת השוק הרוסי שיתחיל עם הקונספט החדש.

לשם יש שתי משמעויות: בתור X-Ray (קיצור לקרינה אלקטרומגנטית) וכראשי תיבות (**X** - קיצור ל"קרוסאובר", **R**ecreation, **A**ctivity, **Y**outh).

### תגובות
לדברי ג'סטין קופלר ממגזין *TopSpeed*, היצרנית AvtoVAZ שמרה על פיתוח רכב ה-Lada XRAY שלה תחת "מנעול ומפתח כל כך הדוק" עד שמי ששמע על הפרויקט לא גילה בו עניין בעת שהוצג בתערוכת הרכב במוסקבה. הוזכר שתא הנוסעים של לאדה XRAY ממשיך גם בעיצוב הפרוגרסיבי החיצוני שלו.

## לאדה XRAY
### סקירה כללית
לאדה XRAY הוצגה לראשונה באוגוסט 2014 בסלון הרכב הבינלאומי במוסקבה כרכב קונספט. המכונית נוצרה על בסיס דאצ'יה סנדרו המיוצר על ידי Automobile Dacia, חברת הבת של רנו שיש לה שליטה על AvtoVAZ, אך היא כוללת עיצוב מקורי, מנועים, תיבות הילוכים ואפשרויות שונות, שאינן זמינות לסנדרו בשוק הרוסי.

הרכב נוצר בדצמבר 2015. לאדה XRAY הוא הקרואוסבר העירוני הקומפקטי הראשון בתולדות החברה. עיצוב המכונית מבוסס על פלטפורמת Dacia B0 והוא תוצאה של עבודת משולבת של המומחים של רנו ו-AVTOVAZ. הייצור החל בדצמבר 2015 בהתאמה מלאה ללוח הזמנים שהוכרז בעבר על ידי החברה. הוא מיוצר באתר הייצור בעיר טוליאטי במחוז סמרה. תחילת המכירות החל ב־14 בפברואר 2016.

לאדה XRAY מגיע עם 1.6 ליטר 106 PS (78 קילוואט) או 1.8 ליטר 122 PS (90 מנועי בנזין kW), תיבת הילוכים ידנית אוטומטית בעלת 5 הילוכים זמינה כאופציה לגרסת 1.8 ליטר. מנוע הבנזין של הרנו-ניסאן HR16 בנפח 1.6 ליטר (110 HP, 81 kW) ששולב בעבר, חדל להיות חלק מהרכב מיולי 2016.

### ייצור
גוף המכוניות הראשון הורכב בטוליאטי באוקטובר 2015 לצורך נסיעות מבחן, ואילו הייצור בפועל של רכבי השוק החל בדצמבר 2015. רכבי ה-XRAY הראשונים הופיעו בשוק הרוסי ב-14 בפברואר 2016.

## ראו גם
* לאדה לרגוס
* לאדה וסטה
* דאצ'יה סנדרו

## קישורים חיצוניים

* 
* לאדה XRAY
* תמונות של לאדה XRAY

## הערות שוליים

קטגוריה:מכוניות קונספט
קטגוריה:קרוסאובר
קטגוריה:כלי רכב המיוצרים ברוסיה
קטגוריה:דגמי מכוניות שהושקו ב-2012
XRAY
עובש לחם שחור

**[[עובש]] לחם שחור** (שם מדעי: *Rhizopus stolonifer*) הוא פטריה הנחשבת למין החשוב ביותר בסוג *Rhizopus*, שהוא אחד מהפטריות הנפוצות בעולם, ויש לו תפוצה עולמית אף על פי שהוא נפוץ בעיקר באזורים טרופיים וסובטרופיים. הוא פעיל בפירוק מזון מאוחסן, וכמו שאר סוגי הריזופוס גדל במהירות בעיקר בתוך בתים.

## גילוי
הפטרייה התגלתה בשנת 1818 על ידי המדען הגרמני כריסטיאן גוטפריד אהרנברג, שכינה אותה *Rhizopus nigricans*. השם שונה בשנת 1902 ל-*Rhizopus stolonifer* על ידי המיקולוג הצרפתי .

## גידול ואקולוגיה
עובש הלחם השחור הוא מין נפוץ ברחבי העולם הנמצא על כל סוגי החומרים המשמשים בסיס לעובש ולעיתים קרובות הוא אחד מן האורגניזמים הראשונים המופיעיים על לחם מעופש. הנבגים של העובש  עשויים להתקיים בקרקע ובאוויר. במעבדה פטרייה זו גדלה היטב על גבי מצעים שונים, כולל אלה המכילים מלחי אמוניום או תרכובות אמינו. עובש זה מתקיים בעיקר כנבגים בוגרים.

## צמיחה ופיזיולוגיה
מין זה ממלא תפקיד חשוב בהתיישבות המוקדמת של המצעים באדמה, אך עם זאת הוא גם יכול להיות טפיל ולגרום לצמיחת עובש על כל מיני פירות וירקות. כמו מינים  של הריזופוס , הוא גדל במהירות ומתפשט באמצעות הסטולונים  הסטולונים מספקים מבנה אווירי לצמיחת התפטיר  ומאפשרים כיסוי משטחים גדולים. הם יכולים לטפס אנכית כמו גם אופקית. הנבגים מעוצבים בצורה שונה בהתאם לחומרי התזונה הזמינים. הם יכולים להיות אובליים, מצולעים או זוויתיים.

הטמפרטורה האופטימלית לגידול היא 25–30 מעלות צלזיוס. נקודת התמותה התרמית  המוגדרת כטמפרטורה הנמוכה ביותר שיכולה לקטול את כל התאים בעשר דקות, היא 60 מעלות צלזיוס.
ממוזער|''Rhizopus stolonifer'' על תות שדה
עובש הלחם השחור יכול לצמוח בסביבות חומציות עם pH נמוך עד 2.2. טווח החומציות המתאים למחיה יכול להשתנות בין 2.2 ל-9.6. קרינה אולטרה סגולה יכולה להאט את נביטת הנבגים.  הנבגים אינם רגישים לכלור חופשי.

## מחלות ומניעה
### מחלות צמחים
המחלה הנגרמת על ידי פטרייה זו מופיעה בעיקר על פירות בשלים, כמו תות שדה, מלון ואפרסק, הרגישים יותר לנגעים ובעלי אחוז סוכר גבוה. לאחר מספר ימים הפירות הנגועים מתרככים ומשחררים מיצים עם ריח חומצי. כאשר הלחות והטמפרטורה נאותים, צמיחת התפטיר מתרחשת במהירות על פני הפרי הנגוע והמחלה גורמת להתפתחות של תפטיר סטולוני עם ספורנגיה  שחור ונבגים. כאשר הפטרייה נובעת, היא מייצרת אנזימים מסוג אסטראזות  שונות, כולל האנזים קוטינאזה  המסייעים לפטרייה לחדור לדופן התא הצמחי. המחלה יכולה להשפיע גם על פירות בריאים אחרים סמוכים לפרי הנגוע, כאשר היא מופצת על ידי רוח או פעילות חרקים.

### מחלות בבני-אדם
מין זה הוא גורם אופורטוניסטי  למחלות ועלול לגרום לזיהום רק אצל אנשים מדוכאי חיסון. זיגומיקוזיס  היא המחלה העיקרית שעלולה להיגרם על ידי פטרייה זו בבני אדם ואף שהיא עדיין לא לגמרי מובנת, היא מסוכנת מאוד ויכולה להיות קטלנית. הרחת מזון מקולקל יכולה להיות הגורם לחשיפה למחלה זו.

## חשיבות כלכלית
מין זה חשוב כלכלית לדעיכת אחסון לאחר הקטיף, הוא משמש לייצור חומצה פומרית וחומצה לקטית בעלות טוהר גבוה. נוכחות של אבץ מפחיתה את כמות החומצה המיוצרת על ידי הפטרייה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
2020 01
קטגוריה:פטריות שתוארו ב-1902
לאדה לרגוס

**לאדה לרגוס** הוא מכונית מסחרית קומפקטית, שנבנית על ידי יצרנית הרכב הרוסית AvtoVAZ מאז 2012. זוהי למעשה גרסה של רכב רנו מהדור הראשון, דאצ'יה לוגאן MCV ומיוצר כפרויקט משותף עם רנו ניסאן.

## היסטוריה
לאחר שרכב לאדה ריבה יצא מהייצור בדצמבר 2010, חברת AvtoVAZ כבר לא ייצרה דגמי סטיישן זולים ומרווחים. רכבי הסטיישן קו הדגם הנוכחי לאדה קלינה ולאדה פריורה הן בעלות השלמה גבוהה יותר ומחיר גבוה בהרבה. הלרגוס הוא הפרויקט המשותף הראשון בין AvtoVAZ לרנו-ניסאן (בהשקעה של 550 מיליון דולר). מהווה חלק מתוכנית משותפת גדולה יותר של החברות לייצר חמישה דגמים ברוסיה, המבוססת על פלטפורמת Dacia B0. סך הייצור בשנת 2012 הגיע ל-27,000 מכוניות (לרוב של רכבי לרגוס).

לרגוס מיוצר ביחידת ייצור מלאה. הוא מצויד במיזוג אוויר, מערכת בלימה נגד נעילה, 2 כריות אוויר קדמיות, 5 או 7 מושבים, דיבורית Bluetooth ונגן MP3. הוא זמין בשתי גרסאות: כ-MPV לנוסע וכטנדר בעל קיבולת גבוהה. שתי הגרסאות זמינות עם אחת משתי אפשרויות מנוע הבנזין: שסתום 8 ליטר עם 84 כ"ס או שסתום 1.6 ליטר 16, המסוגל לייצר . הם קשורים לתיבת הילוכים ידנית בעלת חמישה הילוכים. השינויים המשמעותיים היחידים מהדגם המקורי הם הסורג, הפגוש הקדמי, המצפים את לוח הפאנל והפנסים הקדמיים.

ב-4 באפריל 2012 השיקה AvtoVAZ את הייצור הסדרתי של לאדה לרגוס בטקס בו השתתף ולדימיר פוטין. בביקורו בטוליאטי סייר פוטין במפעל וחתם על לאדה לרגוס הראשונה. המכירות החלו ב־16 ביולי 2012. גרסת הפאנל של המכונית יצאה למכירה באוגוסט 2012 וגרסת הקרוס הושקה בשנת 2015.

## ראו גם
* לאדה גרנטה
* לאדה XRAY

## קישורים חיצוניים

*  

## הערות שוליים

קטגוריה:מכוניות מסחריות
קטגוריה:כלי רכב המיוצרים ברוסיה
קטגוריה:דגמי מכוניות שהושקו ב-2012
קטגוריה:לאדה
ארנה לנדלר

**ארנה לנדלר** (בהונגרית: **Landler Ernő**, גלשה, 6 באוגוסט 1877 – מוסקבה, הוצא להורג במחנה בוטובו, 3 ביוני 1938) היה עורך דין, קומוניסט, עובד מפלגה, אחיו הצעיר של ינה לנדלר.

## ביוגרפיה
ארנה לנדלר נולד במשפחה יהודית. אביו היה אדולף לנדלר ואמו גיזלה שפיצר. הוא למד בבית הספר היסודי בעיר הולדתו, והמשיך את לימודיו בתיכון בנג'קניז'ה, אך סיים אותם בבירת הונגריה. לאחר מכן למד משפטים, ולאחר קבלת תעודת עורך הדין (16 באוקטובר 1905) פתח משרד עורכי דין יחד עם אחיו ינה. הוא הצטרף כחבר למפלגת הקומוניסטים בהונגריה כמעט מראשיתה. במהלך ימי הרפובליקה הסובייטית ההונגרית היה מפקד "המשמר האדום" בבודפשט וסגן מפקד המשמר האדום הלאומי כסגן קומיסר העם לענייני פנים. לאחר נפילת הרפובליקה נעצר ב־9 בספטמבר 1919, ואף על פי שזוכה במשפט נשלח למחנה מעצר בזאלאגרסג. משם שוחרר לברית המועצות במסגרת חילופי שבויים ביום הראשון של פברואר 1922 והצטרף למפלגה הקומוניסטית של ברית המועצות. הוא שירת בענייני חוץ עד שלנין שלח אותו לשוודיה בשנת 1923, שם שימש כיועץ המשפטי של אלכסנדרה קולונטאי (23 במרץ 1872 – 9 במרץ 1952) שהייתה מהפכנית, דיפלומטית ומדינאית סובייטית, סופרת, פמיניסטית ופעילה חברתית.

שנתיים לאחר מכן חזר לבירת רוסיה ושוב עבד בשרות הממשלתי כיועץ המשפטי הראשי של קומיסר העם הסובייטי לסחר החוץ. בשנת 1927 סייע שוב לקולונטאי בשוודיה ובנורווגיה (עד 1930). לאחר שחזר למוסקבה, התמנה לראש בית הספר למשפטים של בית הספר לסחר חוץ וייצג את הסובייטים באופן קבוע בבתי הדין הבינלאומיים בבוררויות שונות. משנת 1934 עבד כיועץ משפטי של נציגות סחר החוץ הסובייטי בפריז במשך שלוש שנים, ואז חזר למוסקבה. שם עסק שוב בענייני סחר חוץ. הוא נעצר ב־16 במרץ 1938 באשמת ריגול על ידי ה-נ.ק.ו.ד.. עונש מוות נפסק לו ב-22 במאי, והוא הוצא להורג ב-3 ביוני. לנדלר נקבר בבית הקברות של חומת הקרמלין במוסקבה. הוא טוהר מכל אשמה ב־28 בנובמבר 1956.

בתו, מריה לנדלר, הייתה אשתו השנייה של אישטוואן קיראי.

## לקריאה נוספת
* אינדקס ביוגרפיה המוזיאון הספרותי פטופי
* לקסיקון ביוגרפי הונגרי 1990-1000
* תמונה ממוזערת של הביוגרפיה של מחוז זאלה
* הלקסיקון החדש של רוואי. הקולגה אישטוואן טרשוי. סקסארד, באביץ', 1996.

## קישורים חיצוניים

## הערות שוליים

קטגוריה:יהודים הונגרים
קטגוריה:מהגרים מהונגריה לברית המועצות
קטגוריה:קומוניסטים יהודים הונגרים
קטגוריה:קומוניסטים הונגרים
קטגוריה:קורבנות הטיהורים הגדולים
קטגוריה:בוגרי אוניברסיטת אטווש לוראנד בודפשט
קטגוריה:עורכי דין יהודים הונגרים
קטגוריה:מבצע חילופי השבויים ההונגרי-סובייטי
קטגוריה:ילידי 1877
קטגוריה:נפטרים ב-1938